היכן עצרה המשטרה מבוקש באמצעות טכנולוגיית זיהוי פנים?
בסין
טכנולוגיית זיהוי פנים עדיין טרייה בעולמנו אך כבר כעת ברור שהיא תוביל למהפכה של ממש בתחומים רבים. השימוש המשמעותי הראשון לטכנולוגיית זיהוי פנים מגיע כמובן מתחום האבטחה. לפני כחודש נעצר מבוקש בסין ע"י המשטרה המקומית באצטדיון המכיל כ-60,000 צופים בזכות מצלמות זיהוי פנים שזיהו אותו. בזירה שלנו, מזה כשנתיים פועלת מערכת דומה באצטדיון 'סמי עופר' שבחיפה. 220 מצלמות מנטרות כל העת את התנהגות הקהל ומאפשרת לזהות עבירות משמעתיות החל מעישון ביציע ועד זריקת חפצים אל המגרש. אך לא רק את התנהגות הקהל מנטרות "עיני" המשטרה. באותה נשימה, גם שלא במתכוון, נשמר מידע המשליך על חיי הפרט, לדוגמה, משחק שישוחק במהלך השבת, מזהה את אוכלוסיית הלא שומרי השבת. ברם, אוכלוסיית שומרי שבת שהחליטו לא לשמור שבת בשבת הזו, כעת חשופים לידיעת הכלל. דוגמה זו הינה בבחינת "בשביל להכין חביתה, צריך לשבור קצת ביצים". כלומר, אדם המגדיר עצמו דתי ומופיע לפעילות ציבורית לוקח בחשבון שייתכן וייתקל במכר או אף בצילומי קהל של הטלוויזיה מעת לעת וכאשר על כף המאזניים עומדת השמירה על ביטחון יושבי האצטדיון – הביטחון מנצח.
המשטרה בסין עצרה מבוקש באמצעות טכנולוגיית זיהוי פנים.